Shimoliy Makedoniya rasman NATOning 30-a’zosiga aylandi. Shu munosabat bilan uning bayrog‘i 30 mart kuni ilk bor alyansning bosh qarorgohida ko‘tariladi. Foto: EPA-EFE Bu haqda AQSh davlat kotibi Mayk Pompeoning bayonotida aytilgan. Pompeoning ta’kidlashicha, Shimoliy Makedoniya NATOning eshiklari unga qo‘shilmoqchi bo‘lgan boshqa davlatlar uchun ham ochiqligini namoyish qildi. AQSh davlat kotibi Vashington NATO nizomining jamoaviy mudofaa bandiga rioya qilishini qo‘shimcha qilgan. Shimoliy Makedoniyaning NATOga qo‘shilishi Gretsiya va Makedoniya 2018 yilda sobiq yugoslav respublikasining nomlanishi borasidagi ko‘p yillik bahsni hal qilganidan keyin mumkin bo‘lgan.